Вокзалыр нагъэс
Налшык и къуэкIыпIэ къыдыхьэпIэм щаухуэ автовокзалыщIэм и гуащIэгъуэу йолэжь.
Мы илъэсым къриубыдэу ар яухын зэрыхуейр къэплъытэмэ, ухуакIуэхэм бэлэрыгъыпIэ яIэкъым. Мы тхьэмахуэ зэхуакум къриубыдэу вокзалым и архитектурэ теплъэ дахэр нэрылъагъуу къыхэбелджылыкIащ. Ухуэныгъэхэр зыIыгъыну гъущI каркасхэм я бжыгъэм къыхагъэхъуащ. Мы зэманым ухуакIуэхэм газ, уэздыгъэ, псы кIуапIэхэр зэфIагъэхьэ. ЦIыху Iувым я зэхуэсыпIэ хъуну щIыпIэр сыт и лъэныкъуэкIи тыншу икIи шынагъуэншэу щытынымкIэ IэщIагъэлIхэм ящIапхъэ къагъанэркъым.
Шэрэдж Дисэ.
